Laerskool Bakenkop - SPORT
Ons begin in 2019 vir die eerste keer aan Gholf liga deel te neem vir Gr 7 leerders. In 2020 sal ons meer spanne inskryf as daar spelers is. Ons neem ook deel aan die Super 8 Gholf. Daar word ook Playgolf aangebied op ons velde deur Paul Neethling. Vir navrae oor die playgholf kontak Paul by 081 494 8922.
Wil jy graag by Laerskool Bakenkop skoolgaan? Nou maak 'n skuif! Ons neem skaak tot 'n volgende vlak en bied dit ook in "grootmaat" aan. Daar is Junior en Seniorspanne. In 2019 neem ons ook deel aan die Arnold Schwarzenegger skaaktoernooi.
Ons neem deel aan ligas asook Super 8! Ekstra skaaklesse deur 'n professionele afrigter word ook aangebied op Donderdae middae. Net so....skaakmat!
Handre Coetzee, Leanu Lotz en Heinrich Hattingh verwerf hulle Gauteng Noord klere in skaak in 2019.
Ons 0/9, 0/11 en 0/13 gemengde spanne wen die ligas in 2019.
Ons 0/9 Span wen ook die Super 8 in 2019.
In Bakieland het ons plek vir laaangasems ook! Hulle oefen eintlik die hele jaar anders raak daardie asempies kort! Ons neem deel aan ligas asook die Super 8 reeks. Verkseie leerders het al Gauteng Noord klere verwerf in die verlede. In 2016 verwerf Christian Greyling toe in Gr 3 sy Gauteng klere en neem deel aan SA's in Sep 2016. In 2017 het Christian Greyling en Janika Louw hulle Gauteng Noord kleure verwerf en kwalifiseer om aan die SA's te gaan deelneem in September 2017. Christian het 'n 9de plek verower.
In 2018 het ons 4 Gauteng Noord atlete. Almal raak net beter en beter.
Gerhard Scheepers, Christian Greyling, Owen Watt en Janika Louw verwerf hulle Gauteng Noord klere in 2018. Christian Greyling ontvang sy Gauteng Noord klere in 2019 vir die 4de jaar in 'n ry! Knap gedaan Christiaan!
Hokkie word vir seuns en dogters aangebied in die derde kwartaal vanaf 0/10 tot 0/13. Ons het al verskeie GN Hokkie spelers opgelewer. Ons het huidiglik vir 2019/2020 3 dogters en 1 seun wat na die laaste rondte van die GN uitspele is.
Ons het ook 2 Juffrouens wat Gauteng Noord kleure verwerf het in hokkie, waarvan die een ons 0/13 seuns afrig en die ander een ons 0/13 dogters.
Mini-hokkie is vir leerders van Gr.1- Gr.3 leerders.
Boogskiet is 'n nuwe sportsoort by Laerskool Bakenkop vanaf 2014 vir leerders vanaf Gr.3. In 2019 het ons 4 leerders wat Gauteng Noord klere verwerf.
Uitslae net in Februarie - Maart 2020
15 Febr – LS/HS Raslouw
Marizelle van Onselen = Tweede Plek vir Junior Dogters
22 Febr – LS/HS Raslouw
Handre Coetzee = Twee Plek Junior Seuns
6 Maart – HS Eldoraigne NIGHTSHOOT
LS Bakenkop = Twee plek Junior spanne
Marizelle van Onselen = Derde Plek vir Junior Dogters
Handre Coetzee = Derde Plek Junior Seuns
14 Maart – Rock Falls Ranch, Erasmia
Boogskiet oef vind op Maande plaas en kompetisies geskied op Saterdae.
Dis 'n mik, korrel en 'n gooi....dit is 'n pen....dit is Jukskei! Ons is een van min skole wat Jukskei aanbied sedert 2015. Elke jaar raak ons beter en beter.
Alle leerders van Gr.1 – 7 mag deelneem. Jukskei word in die 3de kwartaal beoefen.
Margereet Visser Botha word gekies vir die uitnodigingspan wat JSA gaan verteenwoordig het in die Namibiese Jukskei Kampioenskappe te Windhoek in 2019. Karla Agenbag, Margareet - Visser Botha en Xander Erasmus het Gauteng Noord klere vir Jukskei ontvang in 2019.
Krieket by Laerskool Bakenkop moet nie onderskat word nie! Ons het tot 5 dogters wat al krieket speel waarvan die jongste in GR 1 is. Mienke de Jager word gekies vir die Gauteng Noord meisies krieketspan 0/13 in 2017 en 2018. Shaun de Bois word in 2019 in die Distrikspan gekies. In 2019 behaal 11 seuns Gauteng Noord kleure vir Binnenhuise krieket. Ons het ook seuns gehad wat vir die SA kleure hiervoor ontvang het. Pieter Joubert en Waldo Noeth was gekies vir die SA spanne waar hulle onderskeidelik die Kapteine van die SA spanne is. Jeandre Phister behaal ook die SA span in 2016.
ALLES IN DIE LEWE HET 'N DOEL....VERAL NETBAL
Simoné Rabie, oud Bakie van 2010 is gekies vir die SA netbalspan 0/21.
Netbal word in die 2de kwartaal aangebied by Laerskool Bakenkop. Ons afrigters word jaarliks ge-gradueer en is daar 10 afrigters met 'n Vlak 1 netbal kwalifikasie.
Dit word in 3 groepe hanteer , naamlik Blitzie netbal, Mini-netbal en Senior netbal.
Blitzie-netbal vir Gr. R het ten doel om so veel moontlik Gr. R dogtertjies bekend te stel aan netbal en waar ons vaardighede aanmoedig.
Mini Netbal is vir Gr 1 - 3 dogters en word vriendskaplik gespeel by Mini Netbal toernooie.
Liga wedstryde vind plaas vanaf 0/10 - 0/13. Ons 0/12 en 0/13 spelers kry ook die geleentheid om aan die Gauteng Noord kampioenskappe deel te neem.
Ons neem ook deel aan die Super 8 reeks. Proewe vir die ligaspanne word reeds al in Okt gedoen om die daaropvolgende jaar se spanne te kies. Daar word meestal 3 spanne per ouderdomsgroep gekies. Die A en B spanne gaan ook op netbal toere by Sportisimo. Al die spelers kom terug met baie kennis en is reg vir die liga wat in die 2de kwartaal voorlê.
In 2019 wen ons 0/10A en 0/10B hulle ligas.
Die 0/10 - 0/13 spanne gaan toer die naweek van 21 - 23 Feb 2020.
Rugby by Laerskool Bakenkop word met passie afgerig deur elke afrigter sodat ons spanne goed kan presteer. Liga wedstryde vind plaas van 0/9 af. Elke afrigter is gekwalifiseerd en word jaarliks gegradeer, sodat ons op hoogte is van alle reëls en regulasies. Afrigting geskied met respek. Rugby is op ons sportgebied ons trots, want hier speel ons soos trotse Bakies met alles wat ons kan gee. Ons neem ook deel aan die Super 8 reeks.
0/9 -0/10 spanne het 'n Rugby kliniek aan in die April vakansie terwyl ons 0/11 en 0/13 seuns gaan toer na Jubaweni toe. Alles om ons voor te berei vir die ligawedstryde in die 2de kwartaal.